**Ministru kabineta rīkojuma projekta “Par valsts pētījumu programmu “Letonika latviskas un eiropeiskas sabiedrības attīstībai”” projekta sākotnējās ietekmes novērtējuma ziņojums” (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis – apstiprināt valsts pētījumu programmu “Letonika latviskas un eiropeiskas sabiedrības attīstībai” (turpmāk – programma), nosakot tās virsmērķi, mērķi, uzdevumus, īstenošanas termiņu un piešķirto finansējumu.Risinājums – Izglītības un zinātnes ministrija varēs īstenot un finansēt valsts pētījumu programmu kā valsts pasūtījumu zinātnisko pētījumu ietvaros savas nozares prioritātē – zināšanu bāzes attīstība.Rīkojuma projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir izstrādājusi Ministru kabineta rīkojuma projektu “Par valsts pētījumu programmu “Letonika latviskas un eiropeiskas sabiedrības attīstībai” (turpmāk – rīkojuma projekts) saskaņā ar Zinātniskās darbības likuma (turpmāk – likums):1) 13. panta otrās daļas 3. punktu, kas nosaka, ka Ministru kabinets apstiprina prioritāros zinātņu virzienus un valsts pētījumu programmas,kā arī 2) 35. panta otro daļu, kas nosaka, ka valsts pētījumu programmu mērķus un uzdevumus nosaka attiecīgās nozaru ministrijas, konsultējoties ar Latvijas Zinātņu akadēmiju un Latvijas Zinātnes padomi. Izglītības un zinātnes ministrija vai citas nozaru ministrijas valsts pētījumu programmu projektu konkursa kārtībā var piešķirt valsts pētījumu programmu projektiem finansējumu no zinātnes finansēšanai piešķirtajiem valsts budžeta līdzekļiem. Valsts pētījumu programmu projektu konkursu organizē un īsteno Latvijas Zinātnes padome;3) Ministru kabineta 2018. gada 4. septembra noteikumu Nr. 560 “Valsts pētījumu programmu projektu īstenošanas kārtība” (turpmāk – MK noteikumi) 4. punktu.Rīkojuma projekts ir nepieciešams, lai ministrijai atļautu īstenot programmu, izsludinot programmas projektu pieteikumu (turpmāk – projekts) konkursu (turpmāk – konkurss), veikt projektu atlasi un noslēgt projektu īstenošanas līgumus, pamatojoties uz MK noteikumiem.Programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgākie jautājumi, kuru risināšanai ir nepieciešams fokusēt Latvijas zinātnisko institūciju darbu, un noteikti to risināšanai attiecīgi zinātniskās pētniecības uzdevumi. Ievērojot minēto, programma rada labvēlīgus apstākļus Latvijas ilgtspējīgas attīstības mērķu sasniegšanai, tajā skaitā valsts drošībai un ekonomiskās izaugsmes stimulēšanai, sabiedrības attīstībai un kultūras mantojuma saglabāšanai nepieciešamo zināšanu bāzi un cilvēkkapitālu, kā arī sabiedrības informēšanai un iesaistei.Programma ir izstrādāta, ievērojot:1. Latvijas Nacionālā attīstības plāna 2021-2027 (turpmāk – NAP) 2021-2027 rīcības virziena “Zinātne sabiedrības attīstībai, tautsaimniecības izaugsmei un drošībai” 140. un 409. uzdevumu
2. Ministru kabineta 2021. gada 14. aprīļa rīkojums Nr. 246 “Par Zinātnes, tehnoloģijas attīstības un inovācijas pamatnostādnēm 2021.-2027. gadam” 2.3. rīcības virziena “Sadarbība starp pētniecības un publisko sektoru” 2.3.1. uzdevumu “veicināt publiskā sektora pasūtījumu pētniecībai un inovācijai, t.sk. nodrošinot atvērtu pētījumu rezultātu un datu pieejamību”.
3. Valsts valodas politikas pamatnostādnes 2021.–2027.gadam (projekts TA-405) 1. rīcības virziens “Attīstība un drošumspēja” (plānotais politikas “rezultāts – pieaugusī zinātniskā izcilība un ilgtspēja latviešu valodas un lībiešu valodas pētniecībā”) un uzdevumi 1.1. “Nodrošināt zinātniskos un praktiskos resursus latviešu valodas izpētes ilgtspējai” un 1.2. “Attīstīt akadēmisko latviešu valodu, latviešu terminoloģiju un terminradi kā zinātniskās darbības daļu”, kā arī 1.3. “Attīstīt un nostiprināt latgaliešu rakstu valodu”, 1.4. “Paplašināt latviešu valodas lietojuma vidi Braila rakstā, zīmju un vieglajā valodā” un 1.5. “Veicināt lībiešu valodas vitalitāti”.
4. Valdības rīcības plāna 159.4. pasākums - Nostiprināsim un attīstīsim latviešu valodu kā sabiedrības saliedētības instrumentu, paplašināsim latviešu valodas apguves un zināšanu līmeņa paaugstināšanas iespējas, instrumentus un sekmēsim latviešu valodas lietotprasmi un kvalitāti dažādās sabiedrības grupās un lietojumu sabiedriski nozīmīgās jomās. Attīstīt un paplašināt latviešu valodas pētniecību. Izstrādāti nosacījumi un uzsākta valsts pētījumu programmas "Latviešu valoda" 2021. - 2023.gadam īstenošana, tai skaitā paredzot valodas situācijas monitoringa pasākumus;
5. “Digitālās transformācijas pamatnostādņu 2021.–2027. gadam” 4.4.7. sadaļa “Mašīntulkošana un valodas tehnoloģijas” un 4.4.8. sadaļa “Kultūras mantojuma saglabāšana un attīstība digitālajā vidē”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts ir izstrādāts, lai apstiprinātu Programmu un noteiktu tās virsmērķi, mērķus, uzdevumus, īstenošanas termiņu un finansējumu. Rīkojuma projekts dos iespēju uzsākt Programmas īstenošanu un tās projektu konkursa nolikuma izstrādi sadarbībā ar Latvijas Zinātnes padomi, secīgi izsludināt Programmas projekta pieteikumu atklāto konkursu, veikt projekta pieteikumu atlasi un noslēgt projekta īstenošanas līgumus, kā to paredz MK noteikumi.Saskaņā ar likuma 35.panta pirmo un otro daļu un, ievērojot MK noteikumu projektu 3., 4. un 6.punktu, programmu izstrādāja ministrija, sadarbojoties ar ministrijas izveidotu programmas stratēģiskās vadības padomi (turpmāk – stratēģiskā padome), kuras kompetencē ir sniegt viedokli un konsultatīvu atbalstu ministrijai programmas izstrādes un īstenošanas gaitā, sniegt priekšlikumus ministrijai programmas stratēģisko virzienu un pētniecības jautājumos, sniegt priekšlikumus programmas pilnveidei un sniegt viedokli par programmas rezultātiem pēc programmas pabeigšanas.Programmas stratēģiskās padomes locekļu sastāvā ir pārstāvji no ministrijas, Eiropas Parlamenta, Valsts prezidenta kancelejas, Valsts kancelejas, Ārlietu ministrijas, Kultūras ministrijas Tieslietu ministrijas, NATO Stratēģiskās komunikācijas ekselences centra, SIA “Tilde”, Latvijas Jauno zinātnieku apvienības un Latvijas cilvēku ar īpašām vajadzībām sadarbības organizācijas “SUSTENTO”, kā arī diasporas zinātnieki no Kristiana Albrehta universitātes Ķīlē (*Christian-Albrechts-Universität zu Kiel*) un Londonas Universitātes koledžas (*University College London*).Izstrādājot programmu, ministrija konsultējās ar Latvijas Zinātņu akadēmijas un Latvijas Zinātnes padomes (turpmāk – padome) pārstāvjiem, ievērojot likuma 35. panta otrajā daļā noteikto. Programmas virsmērķis ir Latvijā veidot iekļaujošu latvisku un eiropeisku zināšanu sabiedrību, kuras pamats ir demokrātiskās vērtības, latviešu valoda un kultūra. Programmas īstenošanas mērķis ir radīt risinājumus un zināšanas, lai sekmētu ilgtspējīgu Latvijas sabiedrības un valsts attīstību. Tas ietver nepieciešamā cilvēkkapitāla un zināšanu bāzes paplašināšanu, izglītības transformācijas iespēju izpēti, kā arī valodas, vēstures, kultūras un Latvijas iedzīvotāju un diasporas identitāšu veidošanās pētniecību. Programma ir paredzēta kā starpdisciplināra pētījumu programma sociālajās un humanitārajās zinātnēs, kas apvieno iepriekš īstenoto valsts pētījumu programmu “Latvijas mantojums un nākontes izaicinājumi valsts ilgtspējai” un “Latviešu valoda” tematisko fokusu. Projekts nosaka sešus tematiskus uzdevumus zināšanu bāzes attīstībai, lai risinātu valsts un sabiedrības ilgtspējīga attīstības jautājumus (rīkojuma 6. punkts). Īstenojot katru no sešiem programmas uzdevumiem zināšanu bāzes attīstībai, projektu īstenotājiem būs jāizpilda tostarp arī seši horizontālie (kopējie) uzdevumi.Programma ir nepieciešama, lai attīstītu zināšanu bāzi sociālajās un humanitārajās zinātnēs, kas ir daļa no nacionālās pētniecības un inovāciju sistēmas, kuras ietvaros tiek radīta sabiedrības vajadzībām atbilstoša plaša un dziļu zināšanu bāze, uz kuras pamata tiek risinātas sabiedrībai aktuālas problēmas. Programma izstrādāta, lai nodrošinātu valsts valodas politikas prioritāšu īstenošanu un rastu zinātniski pamatotus risinājumus aktuāliem izaicinājumiem latviešu valodniecības nozarē. Sociālās zinātnes veido izpratni par sabiedrības norisēm un risina sabiedrības sociālās attīstības problēmas, tajā skaitā tās, kas ir saistītas ar zinātnes, tehnoloģijas un inovāciju procesiem. Humanitārās zinātnes veido sabiedrības identitāti un ir papildus sabiedriskās vērtības avots jaunu risinājumu un tehnoloģiju radīšanā.Programma atbilst arī Ministru kabineta 2017. gada 13. decembra rīkojumā Nr. 746 “Par prioritārajiem virzieniem zinātnē 2018. – 2021. gadā” šādiem noteiktajiem prioritārajiem virzieniem:1) “5. Latvijas valstiskums, valoda un vērtības, kultūra un māksla”;2) “7. Zināšanu kultūra un inovācijas ekonomiskajai ilgtspējai”;3) “8. Demogrāfija, sports, atvērta un iekļaujoša sabiedrība, labklājība un sociālā drošumspēja”;4) “9. Valsts un sabiedrības drošība un aizsardzība.”Rīkojums projekts nosaka, ka ministrija ir atbildīgā institūcija par programmas īstenošanu. Programmas īstenošanas laiks ir no 2021. gada līdz 2024.gadam, gala maksājums 10% apmērā tiks veikts 2025.gadā pēc noslēguma pārskata nodošanas un izvērtēšanas atbilstoši vidējā termiņa budžetā piešķirtajam finansējumam 2021.- 2023.gadam un plānotiem bāzes izdevumiem 2024.- 2025.gadam. Programmu īsteno projektu veidā un projektu īsteno 36 mēnešu laikā, nosakot to programmas projektu pieteikumu atklāta konkursa nolikumā, tostarp arī nosakot programmas projekta minimālo un maksimālo finansējumu (MK noteikumu 4., 5.punkts, 16.4. apakšpunkts). Programma paredz 10 tematiskos uzdevumus, kuri noteikti rīkojuma projekta 6. punktā un kurus paredzēts īstenot deviņu projektu veidā. Programma paredz arī kopīgus horizontālos uzdevumus, kuri noteikti rīkojuma projekta 7. punktā.Papildus projektu zinātniskajiem rezultātiem, kuri noteikti MK noteikumu 12. punktā, Programmas ietvaros ir paredzēti sekojoši rezultāti (definēti rīkojuma projekta 8. punktā):1. izstrādāti vai pielāgoti inovatīvi, galalietotāju mērķa grupu vajadzībām atbilstoši rīki un risinājumi;2. veicinātas izmaiņas rīcībpolitikā (piemēram, konsultējot nozaru politikas veidotājus, sagatavojot rekomendācijas un vadlīnijas);3. izveidoti starpdisciplināri un transdisciplināri (ar partneriem ārpus akadēmiskās vides) konsorciji, iesaiste starptautiskās sadarbības tīklos un konsorcijos, projektu pieteikumi Eiropas Savienības un citās starptautiskās programmās;4. attīstīts cilvēkkapitāls, iesaistot pētniecībā jaunos un diasporas zinātniekus, nodrošinot prakses un darba iespējas studējošajiem, kā arī attīstot ar programmu saistītus maģistrantūras un doktorantūras studiju moduļus;5. zinātniskās monogrāfijas un oriģināli zinātniskie raksti *Web of Science* vai *SCOPUS* (A vai B) datubāzēs iekļautajos žurnālos vai konferenču rakstu krājumos.Programma tiks īstenota ciešā sadarbībā ar ministrijas apstiprinātu programmas īstenošanas un uzraudzības komisiju un Latvijas Zinātnes padomi, kura ir par atklātā pētniecības projektu konkursa, tostarp zinātniskās ekspertīzes organizēšanu atbildīgā institūcija, kā arī jau šobrīd programmas izveides posmā iesaistīto stratēģisko padomi, kā arī citām saistītām institūcijām un organizācijām un organizācijām atbilstoši programmas tematiskajiem uzdevumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, stratēģiskā padome (pārstāvji no: Eiropas Parlamenta, Valsts prezidenta kancelejas, Valsts kancelejas, Ārlietu ministrijas, Kultūras ministrijas Tieslietu ministrijas, NATO Stratēģiskās komunikācijas ekselences centra, SIA “Tilde”, Latvijas Jauno zinātnieku apvienības un Latvijas cilvēku ar īpašām vajadzībām sadarbības organizācijas “SUSTENTO”, kā arī diasporas zinātnieki no Kristiana Albrehta universitātes Ķīlē (*Christian-Albrechts-Universität zu Kiel*) un Londonas Universitātes koledžas (*University College London*)), Latvijas Zinātnes padome un Latvijas Zinātņu akadēmija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | Zinātniskās institūcijas un augstskolas, tajā skaitā tajās nodarbinātie; zinātnieki; studējošie un doktora zinātniskā grāda pretendenti, uzņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts radīs pozitīvu ietekmi tautsaimniecībai, jo tās rezultātā tiks radītas tautsaimniecības stiprināšanai nozīmīgas zināšanas un cilvēkkapitāls. Rīkojuma projekts neietekmē administratīvo slogu. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 282 321 | 0 | 1 945 573 | 0 | 1 176 053 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 282 321 | 0 | 1 945 573 | 0 | 1 176 053 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 282 321 | 0 | 1 945 573 | 0 | 1 176 053 | 0 | 0 |
| 2.1. valsts pamatbudžets | 1 282 321 | 0 | 1 945 573 | 0 | 1 176 053 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmas īstenošanai 2021. - 2025.gadam ir plānots finansējums par kopējo summu 6 200 000 *euro* apmērā, lai turpinātu projektu īstenošanuatbilstoši likumam Par vidēja termiņa budžeta ietvaru 2021., 2022. un 2023. gadam un plānotiem bāzes izdevumiem 2024.- 2025.gadamProgrammu finansē no Izglītības un zinātnes ministrijas valsts budžeta programmas 05.00.00 “Zinātne” apakšprogrammas 05.12.00 “Valsts pētījumu programmas” līdzekļiem:* 2021.gadā 1 282 321 euro;
* 2022.gadā 1 945 573 euro;
* 2023.gadā 1 176 053 euro;
* 2024.gadā 1 176 053 euro (bāzes izdevumu ietvaros);
* 2025.gadā 620 000 euro (bāzes izdevumu ietvaros).

Programmas īstenošanai piešķirto kopējo finansējumu ir plānots sadalīt viena programmas projektu pieteikumu konkursa ietvaros, pie nosacījuma, ja projektu pieteikumu vērtējums sasniegs virs kvalitātes slieksni. Gadījumā, ja projektu pieteikumu skaits būs nepietiekošs, tad tiks organizēts papildu projektu pieteikumu konkurss. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Programmas rīkojuma projekts tiks publicēts Ministrijas mājaslapā. Programmas īstenošanas gaita ir plānots informēt sabiedrību par tās ietvaros radītajiem rezultātiem un ieteikti vismaz reizi pusgadā organizējot tīmekļseminārus, kur projektu īstenotāji dalīsies ar aktualitātēm katra projekta īstenošanas gaitā. Vienlaikus programmas mērķtiecīgai īstenošanai un Programmas uzdevumu ietvaros definēto problēmjautājumu, un ar to saistītās informācijas, efektīvai savstarpējai komunikācijai ir paredzēts organizēt sistemātiskas konsultācijas ar stratēģisko padomi. |
| 2. | Sabiedrības līdzdalība projekta izstrādē | Programmas tematiskais tvērums tika definēts ciešā sadarbībā ar zinātnes nozares pārstāvjiem, to skaitā Latvijas Zinātnes padomes ekspertu komisijām, Latvijas Zinātņu akadēmiju, kā arī Latvijas Jauno zinātnieku apvienību. |
| 3. | Sabiedrības līdzdalības rezultāti | Šobrīd nav saņemti priekšlikumi no sabiedrības pārstāvjiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Latvijas Zinātnes padome, zinātniskās institūcijas, augstskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav ietekmes uz pārvaldes funkcijām un institucionālo struktūru. Saistībā ar rīkojuma projekta izpildi jaunu institūciju izveide, institūciju likvidācija vai reorganizācija nav paredzēta.Rīkojuma projekts tiks realizēts esošo cilvēkresursu ietvaros.  |
| 3. | Cita informācija | Nav. |

Izglītības un zinātnes ministre Anita Muižniece

Vīza:

Valsts sekretārs Jānis Volberts

Dreimane, 67047970

lana.dreimane@izm.gov.lv